יעילות אורית היא היחס בין שטף האור הכולל המופק ממקור אור, לבין ההספק המושקע בייצור האור. היעילות נמדדת ביחידות לומן\וואט, וככל שערכה גבוה יותר, כך מקור האור יעיל יותר.
יעילות אורית שונה מנצילות, שהיא היחס בין האנרגיה הכוללת המופקת בתהליך לבין האנרגיה שמושקעת בו, ונמדדת באחוזים.
היעילות האורית של בעירה, מקור האור המלאכותי הראשון, היא נמוכה מאוד. נורת להט היא בעלת נצילות גבוהה יותר מבעירה, אך עדיין נמוכה מאוד. קיימים כיום סוגי נורות בעלות יעילות אורית גבוהה בהרבה, כגון: נורה פלואורסצנטית, נורה פלואורסצנטית קומפקטית, לד ועוד.
יוהאן
יוהאן (בנורווגית: Yohan – Barnevandrer) הוא סרט פנטזיה נורווגי, הסרט מבוסס על סיפור אמיתי של ילד נווד בנורווגיה.
את שיר הנושא של הסרט שרה קרולה הגקוויסט, בסרט הופיעו בין היתר מורטן הארקט ואלכסנדר ריבאק.
עלילה.
יוהאן, ילד בן עשר שגדל בחווה במערב אגדר בסוף העשור הראשון של המאה ה-19, עקב המצב של משפחתו המתמודדת עם מצוקה כלכלית הוא רוקם תוכנית לעזור למשפחתו אך אחיו הגדול והקנאי מוכר אותו לעבודה עבור חקלאי.
רחב (עיר מקראית)
ברשימת ערי שבט אָשֵׁר המובאת בספר יהושע פרק י"ט נזכרת פעמיים עיר בשם רְחֹב. בפסוק כ"ח רְחֹב נזכרת יחד עם עֶבְרֹן\עַבְדּוֹן וקָנָה שבצפון הנחלה ואחר כך היא נזכרת שוב יחד עם עֻמָה (המזוהה עם עַכּוֹ) ועם אֲפֵק שבעמק עַכּוֹ בדרום הנחלה.
על פי הנאמר בספר שופטים בני אָשֵׁר לא הצליחו לכבוש את רְחֹב מהכנענים שחיו בה, אך היא נזכרת ברשימת ערי הלווים שנמסרו לבני גֵרְשׁוֹן מנחלת אָשֵׁר.
זיהוי האתר.
לא ברור אם רְחֹב הנזכרת בצפון נחלת אָשֵׁר ורְחֹב שבדרום הנחלה היא אותה העיר שנזכרה בטעות פעמיים, או שמדובר בערים שונות. בכל מקרה האתר של העיר או הערים לא זוהה בוודאות וקיימות מספר הצעות זיהוי עם תלים שבהם נמצאו ממצאים מתקופת המקרא והנמצאים בסמוך לערים שהוזכרו יחד עם רְחֹב ברשימת ערי אָשֵׁר.
רְחֹב הצפונית היא אולי "רחב" הנזכרת ברשימת מסעות פרעה תחותמס השלישי לפני "אקר" המזוהה עם האתר בחורבת אִקְרית. מכאן יש המציעים לזהות את רְחֹב הצפונית עם חורבת תֶל אֶל-בַּלַט הסמוכה והוצעו עוד תלים נוספים באזור עֶבְרֹן\עַבְדּוֹן הנזכרת גם היא כאמור לפני רְחֹב ברשימת ערי אָשֵׁר.
בכתבי המארות נזכרת העיר "ארחבום" אחרי אַכְשָׁף ומִשְׁאָל - גם הן ערים בנחלת אָשֵׁר המזוהות עם אתרים בדרום עמק עַכּוֹ. בתיאור מסע בארץ מימי פרעה רעמסס ה-2 (מאה 13 לפנה"ס) נזכרת "רחבו" אחרי דּוֹר\דֹּאר וההשערה המקובלת היא שמדובר ברְחֹב הדרומית שבעמק עַכּוֹ, אשר ישבה כנראה על סעיף מערבי של דרך המלך - דרך מסחר קדומה שהובילה ממצרים צפונה לאזור סוריה.
אחד הזיהויים שהוצעו לרְחֹב הדרומית הוא בתל ביר אלע'רבי\תל בירה שבמזרח עמק עַכּוֹ, ממערב לכפר הערבי הנטוש אל-בירווה וליד קיבוץ יַסְעוּר של היום. יש לעומת זאת המזהים את תל ביר אלע'רבי עם אַכְשָׁף או עם בֶּטֶן המקראיות (שתיהן גם כן ערים בנחלת אָשֵׁר).
בתל ביר אלע'רבי בכל אופן שכן אחד היישובים הגדולים באזור (כ-69 דונם) בתקופת הברונזה הקדומה והתיכונה (הכנענית) ובתקופת הברזל (הישראלית). היישוב כלל עיר "עליונה" על התל ועיר "תחתונה" למרגלותיו, וכלל גם מערכות ביצורים עם חומה וחפיר. היישוב המשיך להתקיים גם בתקופות הפרסית וההלניסטית. ממזרח לתל נמצאו קברים חצובים החל מתקופות הברונזה והברזל, ובעיקר מהתקופה הפרסית וההלניסטית.
קלרה סאות'רן
קלרה סאות'רן (באנגלית: Clara Southern; 3 באוקטובר 1860 - 15 בדצמבר 1940) הייתה אמנית אוסטרלית הקשורה לאסכולת היידלברג, הידועה גם בשם האימפרסיוניזם האוסטרלי. היא הייתה פעילה בין השנים 1883 עד למותה בשנת 1940.
ביוגרפיה.
קלרה סאות'רן נולדה בקינטון, ויקטוריה, בשנת 1860, הבכורה מבין שישה ילדים. היא הייתה בתם של סוחר עצים וחקלאי ג'ון סאות'רן וג'יין אליוט. סאות'רן למדה בבית הספר לעיצוב, בגלריה הלאומית של ויקטוריה בהנהלת אוסוולד רוז קמפבל ובגלריה הלאומית של בית הספר לאמנות בוויקטוריה בהנהלת ג'ורג' פולינגסבי ופרדריק מק'קבין. כשהייתה במלבורן היא חלקה סטודיו בגרוסוונור צ'יימברס, עם ג'יין סאת'רלנד וטום רוברטס משנת 1888 היא העבירה שיעורי אמנות בסטודיו שלה, והצטרפה באופן קבוע לעמיתיה מאסכולת היידלברג בטיולי ציור בחוץ בהיידלברג ובאיגלמונט.
ב-1908 הקימה קהילה אמנותית של ציירי נוף צעירים יותר בווארנדיט, עיירה ביארה, כ-30 ק"מ ממלבורן. הקהילה כללה את פנלי בויד והרולד הרברט. המורה והמנטור שלה וולטר ווית'רס ביקר אותה לעיתים קרובות בווארנדיט כדי לצייר את הנוף.
שם יצרה את 'אוונסונג' ו'פינה מגניבה', ועודדה אמנים צעירים רבים לבקר בסטודיו שלה. בשלב מסוים היא נחשבה לאמנית הנוף הבולטת במלבורן.
ב-9 בנובמבר 1905 התחתנה קלרה סאות'רן עם הכורה המקומי ג'ון ארתור פלין בכנסיית סנט ג'ון האנגליקנית בבלקבורן. יחד הם בנו בית, ואחר כך סטודיו, בבליית' בנק, וורנדיט. גם לאחר נישואיה, היא המשיכה להציג בשמה הידוע.
הציור "חוות דבורים ותיקה", המוחזק על ידי הגלריה הלאומית של ויקטוריה היא אחת מיצירותיה הידועות ביותר. הוא היה אחד מ-56 הציורים שנכללו בציוריו האוסטרליים הקלאסיים של לויד אוניל, ושימש כאיור הכריכה לספרו של קיי שפר משנת 1988, "נשים והערבה: כוחות התשוקה במסורת התרבותית האוסטרלית".
סאות'רן הייתה חברה באגודת האמנים הוויקטוריאנית, באיגוד האמנות האוסטרלי, באגודת מלבורן של נשים ציירות ופסלים, באגודת עשרים ציירי מלבורן ובמועדון ליסאום. היא סללה את הדרך למעורבות נשים באמנויות, והחברה הנשית הראשונה באיגוד האמנים האוסטרלי.
קלרה תמכה גם במאמצי הצדקה והסיוע, ותמכה בויולט טיג ובאחותה אונה בתערוכה עבור אספקת המים של מיסיון הרמנסבורג במרכז אוסטרליה. שריפות שפרצו היוו סיכון הרסני בעיירתה וורנדיט. לרוע המזל זמן מה לאחר שעברה אל ביתה החדש הבית אבד בשריפה.
נכתב עליה ב-1914: העלמה קלרה סאות'רן (גברת ג'יי פלין) היא "מלחינה" מקורית של הנוף האוסטרלי בצבע, אשר על ידי השימוש המיומן ביותר בפיגמנטים שלה, היא הבינה אותו במלוא יופיו וקסמו...אנחנו כמעט יכולים לשמוע את הרוח נאנחת ומתייפחת בין עציה ואת אותה תנועת חיים חטופה מתחת לסבך היפהפה שרציירה. הנופים שלה הם באמת ליריים, מלאים ברגש ובתחושה. 'ציירת לירית ', "קינטון גרדיאן", 14 במרץ 1914.
קלרה סאות'רן נפטרה במלבורן ב-15 בדצמבר 1940.
אמה אלפי
אמה אלפי-אהרון (נולדה ב-7 ביולי 2003) היא שחקנית ישראלית.
ביוגרפיה.
היא בתו של השחקן והקומיקאי גורי אלפי. אלפי הלכה בעקבות אביה ונכנסה לתחום המשחק כבר בגיל 13 כששיחקה בסדרה שביים אביה, "האחיות המוצלחות שלי". בשנה שאחרי כן שיחקה אלפי בסרט "להציל את נטע" בבימויו של ניר ברגמן.
שנתיים לאחר מכן, בשנת 2018, הופיעה בסדרה "אמא מביכה", ושיחקה את דמותה של יהלי.
בשנת 2020 שיחקה בסדרה "הבאר" בה גילמה את דמותה של שי.
בהמשך שנת 2021 השתתפה בסדרה "האחיין שלי בנץ", במסגרתה שיחקה אלפי את דמותה של יולי דהן, מלכת הכיתה.
חיים אישיים.
כיום מתגוררת אלפי ברמת גן יחד עם הוריה ושלוש אחיותיה הקטנות. למדה במגמת תיאטרון בבית ספר לאומנויות.
גנדלמן
גנדלמן הוא שם משפחה יהודי-אשכנזי ממקור גרמני. "גנדלמן" היא ההגייה הרוסית של הנדלמן (ראו הנדלר), שפירושו סוחר.
שנינות
שנינות היא סוג של הומור אינטליגנטי, המתבטא ביכולת לבטא דברים חכמים ומשעשעים. כאשר נאמר על מישהו שהוא שנון, הכוונה היא לאדם שהתבטאויותיו משעשעות, והבנתן מצריכה תחכום ואינטליגנציה גבוהה.
אפיון.
הערות שנונות עשויות להתאים למצבים שונים. לעיתים הערה שנונה תהיה כזו המשלבת הומור עם רמה גבוהה של הבנה, מה שמשרה חוכמה ואף גאונות. עם זאת, לעיתים הערות שנונות יהיו עוקצניות ובכך יכולות להביא לפגיעה או להיתפס כמתנשאות.
בספרות ובשירה.
שנינות בשירה מאפיינת את הסגנון המטאפיזי , והייתה רווחת בתקופתו של המחזאי האנגלי ויליאם שייקספיר, שהגה את הביטוי "עדיפה טיפשות שנונה מאשר שנינות טיפשית". בספרות ובשירה משמשת השנינות לעיתים ככיסוי למסרים ורגשות עמוקים. כיוון שבשנינות משולב הומור עם תחכום, הכותב יכול להביע באמצעותה את מסריו מבלי להרחיב בדיבור, ובו בזמן להשאיר את המסר ברור. המשורר האנגלי ג'ון דאן נודע בשימושו בסגנון זה.
אפקט הגדה
אפקט הגדה (באנגלית: bank effect או bank suction) הוא תופעה שנובעת מהפרש בלחצים הנוצרים סביב כלי שיט שנע בנתיב מים סמוך לגדה. המים הנדחפים בין הגדה לגוף האוניה יוצרים הפרשי לחצים בין צד ימין לצד שמאל של הספינה ( port and starboard - ימין ושמאל בכלי שיט), וגם בין החרטום לירכתיים. הפרשי לחץ אלה דוחפים את הספינה לכיוון מרכז התעלה, מה שעשוי לגרום להתנגשות עם כלי שיט אחר או עם הגדה שמנגד.
התופעה.